Ir-Regolament tal-Kunsill (KE) Nru 2535/95
tal-24 ta’ Ottubru 1995
li jemenda r-Regolament (KEE) Nru 3730/87 li jistabbilixxi r-regoli ġenerali għall-proviżjoni ta’ l-ikel minn ħażniet ta’ l-intervent lill-organizzazzjonijiet nominati għad-distribuzzjoni lejn persuni l-aktar imċaħħda fil-Komunità
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbixxi l-Komunità Ewropea, u partikolarment l-Artikolu 43 tiegħu,
Wara li kkunsidra l-proposta mill-Kummissjoni [1],
Wara li kkonsidra l-opinjoni tal-Parlament Ewropew [2],
Billi l-arranġamenti stabbiliti bir-Regolament (KEE) Nru 3730/87 [3] dwar il-provvista ta’ l-ikel lill-nies l-aktar imċaħħda fil-Komunità huma bbażati fuq id-disponibbiltà ta’ ħażniet pubbliċi bħala riżultat tax-xiri bil-kwantita mill-aġenziji ta’ l-intervent, skond il-mekkaniżmi għal ċerti organizazzjonijiet tas-suq komuni; billi l-implimentazzjoni tal-pjan annwali għall-provvisti ta’ l-ikel jista’ jkun diffiċli u li temporanjament ma jkunx hemm ċerti prodotti basiċi tul is-sena; billi t-theddida x’aktarx tiżdied fid-dawl tal-miżuri meħudin biex jiġi kkontrollat is-suq b’mod iżjed effiċjenti u biex tkun adattata l-produzzjoni għall-ħtiġiet; billi jidher xieraq, bħala miżura interim f’tali ċirkostanzi u sabiex ma tkunx ipperikolata l-implimentazzjoni tal-programmi tal-provvisti, biex ikun hemm provvediment għall-possibilità ta’ mobilizzar tal-prodotti kkonċernati fis-suq tal-Komunità, imma fuq it-termini li m’għandhomx idgħajjfu l-prinċipju tal-provvista ta’ prodotti mill-intervent;
Billi, sabiex tkun iggarantita l-amministrazzjoni sodisfaċenti ta’ l-arranġamenti, huwa wkoll xieraq li jkun hemm provvediment għall-possibilità ta’ mobilzzar tal-prodotti fis-suq tal-Komunità meta l-implimentazzjoni tal-pjan tal-provvediment annwali jkun iwassal, meta wieħed jikkunsidra l-post ġeografiku tal-ħażniet pubbliċi fil-Komunità, it-trasferiment ta’ kwantitajiet żgħar ta’ prodotti ta’ l-intervent bejn tnejn jew iżjed Stati Membri;
Billi għandu jkun hemm provvediment għal dan ir-Regolament biex japplika mill-bidu tal-perijodu ta’ l-implimentazzjoni tal-pjan ta’ provvisti annwali,
ADOTTA DAN IR-REGOLAMENT:
Artikolu 1
"Meta prodott temporanjament ma jkunx disponibbli fil-ħażniet ta’ l-intervent tal-Komunità matul l-implimentazzjoni tal-pjan annwali referut fl-ewwel subparagrafu, sal-punt meħtieġ biex jippermetti l-implimentazzjoni tal-pjan f’wieħed jew iżjed Stati Membri, il-prodott jista’ jkun mobilizzat fis-suq tal-Komunità. Il-mobilizzazzjoni fis-suq tal-Komunità tista’ ssir ukoll meta l-implimentazzjoni tal-pjan jkun jinvolvi t-trasferiment bejn l-Istati Membri ta’ kwantitajiet żgħar ta’ prodotti fl-intervent ta’ Stat Membru għajr minn dak jew dawk li fihom il-prodott ikun meħtieġ.
Meta ċ-ċanga ma tkunx disponibbli fil-ħażniet ta’ l-intervent, ix-xiri fis-suq tal-Komunità jista’ jkun marbut bil-mobilizzar ta’ kwalunkwe prodott ta’ laħam ieħor.
Il-kondizzjonijiet ta’ l-immobilizzar fis-suq tal-Komunità għandhom ikunu stabbiliti skond il-proċedura kif hemm provvediment dwarha fl-Artikolu 6."
Artikolu 2
Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mill-1 ta’ Ottubru 1995.
Dan ir-Regolament għandu jkun jorbot fl-intier tiegħu u applikabbli direttament fl-Istati Membri kollha.
Magħmul fil-Lussemburgu, fl-24 ta’ Ottubru 1995.